2.4. Άνοιγμα αρχείου…
| 2. Το μενού «Αρχείο» |

### 2.4. Άνοιγμα αρχείου…

Η εντολή Άνοιγμα… ενεργοποιεί ένα διάλογο που σας επιτρέπει να επιλέξετε μια εικόνα για φόρτωση από το σκληρό σας δίσκο ή από ένα εξωτερικό μέσο. Για άλλους τρόπους ανοίγματος αρχείων, δείτε τις εντολές που περιγράφονται στις επόμενες σελίδες (Τμήμα 2.5, «Άνοιγμα ως στρώσεις…» κλπ.).

#### 2.4.1. Ενεργοποίηση διαλόγου

- Μπορείτε να προσπελάσετε τον διάλογο Άνοιγμα από το μενού: Αρχείο → Άνοιγμα….

- Μπορείτε επίσης να ανοίξετε αυτόν τον διάλογο χρησιμοποιώντας τη συντόμευση πληκτρολογίου Ctrl+O.

#### 2.4.2. Περιήγηση αρχείου

Σχήμα 16.11. Ο διάλογος ανοίγματος εικόνας

O περιηγητής αρχείων θα πρέπει να φαίνεται οικείος, εάν έχετε εργαστεί με αρχεία στο παρελθόν. Θα εξηγήσουμε τις λεπτομέρειες αυτού του διαλόγου παρακάτω.

1. Το πλήκτρο Εισαγωγή ονόματος αρχείου εναλλάσσει την ορατότητα του πλαισίου κειμένου Τοποθεσία. Από προεπιλογή είναι κρυφό.

   Ο συνδυασμός πλήκτρων Ctrl+L έχει το ίδιο αποτέλεσμα όπως αυτό το κουμπί.

   | Σημείωση
   Όταν έχει επιλεγεί Αναζήτηση, ή Πρόσφατα χρησιμοποιημένα στον κατάλογο Μέρη, δεν είναι δυνατό να εμφανιστεί το πλαίσιο κειμένου Τοποθεσία . Θα πρέπει πρώτα να επιλέξετε ένα άλλο στοιχείο από αυτόν τον κατάλογο.

2. Στο πλαίσιο κειμένου Τοποθεσία μπορείτε να γράψετε μια διαδρομή για το αρχείο μιας εικόνας. Εάν δεν γράψετε καμιά διαδρομή, το όνομα του επιλεγμένου αρχείου θα εμφανιστεί. Μπορείτε επίσης να γράψετε τα πρώτα γράμματα του ονόματος: θα συμπληρωθούν αυτόματα και μια λίστα ονομάτων αρχείων που ξεκινούν με αυτά τα γράμματα θα εμφανιστεί.

   Όταν ψάχνετε για ένα αρχείο ή κατάλογο χρησιμοποιώντας το χαρακτηριστικό Αναζήτηση (δείτε πιο κάτω, στοιχείο 4), η ετικέτα αλλάζει σε Αναζήτηση και μπορείτε να εισάγετε το όνομα σε αυτό το πλαίσιο κειμένου.

3. Η διαδρομή στον τρέχοντα φάκελο εμφανίζεται εδώ. Μπορείτε να το χρησιμοποιήσετε για να πλοηγηθείτε σε έναν άλλο φάκελο πατώντας το επιθυμητό τμήμα.

4. Με το Αναζήτηση μπορείτε να κοιτάξετε για ένα αρχείο ή κατάλογο, ακόμα κι αν δεν ξέρετε το ακριβές όνομα. Πατήστε στο Αναζήτηση, γράψτε ένα όνομα αρχείου, ή απλά ένα μέρος του ονόματος του αρχείου στο πλαίσιο αναζήτησης και πατήστε Enter. Έπειτα η περιοχή εμφάνισης αρχείου (7) θα καταγράψει όλα τα αρχεία και τους καταλόγους του προσωπικού σας καταλόγου (user directory στα Windows) με ονόματα που περιέχουν το κείμενο που γράψατε. Δυστυχώς, δεν μπορείτε να περιορίσετε τα αποτελέσματα σε αρχεία συγκεκριμένης μορφής (10).

   Το Πρόσφατα χρησιμοποιημένα εμφανίζει τον κατάλογο αρχείων που έχετε ανοίξει πρόσφατα.

5. Αυτή η περιοχή σάς δίνει πρόσβαση στους κύριους φακέλους σας και στις συσκευές αποθήκευσης.

6. Αυτό το τμήμα του καταλόγου εμφανίζει τους φακέλους που έχετε προσθέσει σελιδοδείκτες. Μπορείτε να προσθέσετε σελιδοδείκτες χρησιμοποιώντας το + (βλ. 9) ή την επιλογή Προσθήκη σε σελιδοδείκτες που εμφανίζεται όταν κάνετε δεξιοπατάτε σε έναν φάκελο στον κεντρικό πίνακα.

   Μπορείτε να αφαιρέσετε έναν σελιδοδείκτη πατώντας στην επιλογή - ή στην επιλογή Διαγραφή που εμφανίζεται όταν κάνετε δεξιοπατάτε σε έναν σελιδοδείκτη. Αυτό το δεξιό μενού μπορεί επίσης να χρησιμοποιηθεί για την Μετονομασία του σελιδοδείκτη.

7. Τα περιεχόμενα του επιλεγμένου φακέλου εμφανίζονται εδώ. Αλλάξτε τον τρέχοντα φάκελό σας με διπλό αριστερό κλικ σε ένα φάκελο σε αυτό το φάτνωμα. Επιλέξτε έναν φάκελο με αριστερό κλικ. Μπορείτε τότε να ανοίξετε το αρχείο που επιλέξατε με κλικ στο κουμπί Άνοιγμα. Ένα διπλό αριστερό κλικ ανοίγει το φάκελο αμέσως. Παρακαλώ, σημειώστε ότι μπορείτε να ανοίξετε μόνο αρχεία εικόνων.

   Δεξί κλικ στο όνομα ενός φακέλου ανοίγει ένα μενού περιεχομένου:

   Το μενού περιεχομένου φακέλου

8. Η επιλεγμένη εικόνα εμφανίζεται στο παράθυρο Προεπισκόπηση. Εάν είναι μια εικόνα που δημιουργήθηκε στο GIMP, το μέγεθος του αρχείου, η ανάλυση και η σύσταση της εικόνας εμφανίζονται κάτω από το παράθυρο προεπισκόπησης.

   | Υπόδειξη
   Εάν η εικόνα σας έχει τροποποιηθεί από άλλο πρόγραμμα, μπορείτε να πατήστε στο παράθυρο προεπισκόπησης για να ενημερώσετε τη μικρογραφία προεπισκόπησης.

9. Πατώντας το πλήκτρο +, προσθέτετε τον επιλεγμένο φάκελο στους σελιδοδείκτες.

   Πατώντας το -, αφαιρείται τον επιλεγμένο σελιδοδείκτη από τον κατάλογο.

10. Αυτό το τμήμα δεν υπάρχει πια. Για να περιορίσετε τις εμφανιζόμενες εικόνες μόνο σε έναν συγκεκριμένο τύπο αρχείου, επιλέξτε έναν από τον παρακάτω κατάλογο.

11. Το Επιλογή τύπου αρχείου μπορεί να χρησιμοποιηθεί για να ορίσετε ρητά τη μορφή αρχείου εικόνας. Γενικά, δεν χρειάζεται να ανησυχείτε για αυτό, γιατί στις περισσότερες περιπτώσεις το GIMP μπορεί να καθορίσει τον τύπο αρχείου αυτόματα.

    Η προεπιλογή είναι Αυτόματη ανίχνευση, κάτι που αναγκάζει το GIMP να προσπαθήσει να εντοπίσει αυτόματα τη σωστή μορφή.

    Στις σπάνιες περιπτώσεις όπου ούτε η επέκταση αρχείου, ούτε η εσωτερική πληροφορία στο αρχείο δεν είναι αρκετά για να πουν στο GIMP τον τύπο του αρχείου, μπορείτε να τον ορίσετε επιλέγοντας τον από τον κατάλογο.

#### 2.4.3. Importing an image with a color profile

Σχήμα 16.12. The Convert to RGB Working Space Dialog

When you open a non XCF image that has a color profile attached to it, GIMP will open a dialog asking you whether you want to convert it to GIMP's inbuilt sRGB color profile, or to keep the original profile.

Using either choice is fine since GIMP will do profile conversion in the background when needed. If you want GIMP to stop asking you this question then check the Don't ask me again. If you change your mind you can always restore the question by going into Preferences, Color Management, Policies, File Open behaviour.

2.3. Δημιουργία |  | 2.5. Άνοιγμα ως στρώσεις…

Report a bug in GIMP Report a documentation error